|  |  |  |  |
| --- | --- | --- | --- |
| Datums skatāms laika zīmogā | | Nr. | 9.2-2e/870/2024 |
| Uz | 11.04.2024. | Nr. |  |

Latvijas Lauku tūrisma asociācijai

"Lauku ceļotājs"

Par lauku tūrismu traucējošo nodokļu politiku

Zemkopības ministrijas speciālisti ir izvērtējuši Latvijas Lauku tūrisma asociācija “Lauku ceļotājs” 2024.gada 11.aprīļa vēstulē izteikto priekšlikumu attiecināt arī uz viesmīlības nozari līdzīgu regulējumu, kā ir sezonas laukstrādniekiem un atbilstoši kompetencei sniedz par to viedokli.

Informējam, ka Zemkopības ministrija konceptuāli atbalsta valstī vienota risinājuma un sistēmas izstrādi, lai mazinātu darba devējam administratīvo slogu attiecībā uz personām, kuras nodarbinātas īstermiņa darbos, tai skaitā īstermiņa darbos lauksaimniecībā, jo šobrīd sezonas laukstrādnieku ienākuma nodoklis ir specifiski radīts tikai atsevišķām lauksaimniecības nozarēm.

Paskaidrojam, ka saskaņā ar likumā “Par iedzīvotāju ienākuma nodokli” noteikto, sezonas laukstrādnieku ienākums ir ienākums, ko sezonas laukstrādnieku ienākuma nodokļa maksātājs gūst taksācijas gada periodā no 1.aprīļa līdz 30.novembrim sezonas rakstura darbos augļkoku, ogulāju un dārzeņu sējā vai stādīšanā, sējumu un stādījumu kopšanā, ražas novākšanā, augļu, ogu un dārzeņu šķirošanā, kā arī akmeņu lasīšanā sējumu, stādījumu un zālāju platībās (turpmāk — lauksaimniecības sezonas darbi) sezonas laukstrādnieku ienākuma izmaksātāja labā[[1]](#footnote-1).

Savukārt sezonas laukstrādnieku ienākuma izmaksātājs saskaņā ar likumā “Par iedzīvotāju ienākuma nodokli” noteikto ir persona, kas savā īpašumā, pastāvīgā lietošanā vai nomā esošu lauksaimniecībā izmantojamo zemi kārtējā gadā ir pieteikusi ilgtspēju sekmējošā ienākuma pamatatbalsta saņemšanai saskaņā ar normatīvajiem aktiem par tiešo maksājumu piešķiršanas kārtību lauksaimniekiem un to izmanto:

1) augļkoku, ogulāju vai dārzeņu audzēšanai, un šajās platībās augļkoku, ogulāju un dārzeņu sējā vai stādīšanā, sējumu un stādījumu kopšanā, ražas novākšanā, augļu, ogu un dārzeņu šķirošanā nodarbina sezonas laukstrādnieku ienākuma nodokļa maksātāju;

2) sējumu, stādījumu vai zālāju audzēšanai, un šajās platībās akmeņu lasīšanā nodarbina sezonas laukstrādnieku ienākuma nodokļa maksātāju.[[2]](#footnote-2)

Līdz ar to Zemkopības ministrijas ieskatā lietderīgāk būtu izstrādāt tehnisku risinājumu Valsts ieņēmumu dienesta Elektroniskās deklarēšanas sistēmā, kuru varētu lietot visu nozaru nodokļu maksātāji, jo Lauku atbalsta dienests informācijas sistēma ir specifiski izstrādāta sezonas laukstrādnieku ienākuma nodokļa administrēšanas vajadzībām.

Lauku attīstības atbalsta departamenta direktore L. Jansone

Karlapa, 67027216

Agrita.Karlapa@zm.gov.lv

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU

1. Likuma “Par iedzīvotāju ienākuma nodokli” 11.12 panta pirmā daļa [↑](#footnote-ref-1)
2. Likuma “Par iedzīvotāju ienākuma nodokli” 11.12 panta trešā daļa [↑](#footnote-ref-2)